அப்பறம் எதுக்கு இப்படி எல்லாம் பொலம்புரீங்க... நீங்க வயித்தெரிச்சல்ல சொல்லுறீங்களோ இல்லை சமூக அக்கறையோட சொல்லுறீங்களோ எப்படி சொன்னாலும் சரி... ஒரு விஷயம் உண்மை நீங்க சொல்லுறது நூற்றுக்கு நூறு ... இந்த நடிகர்களால் யாருக்கு என்ன நன்மைன்னு யோசிச்சி பாத்தா ஒரு மண்ணாங்கட்டியும் இல்லை ... மன்னர்கள் காலத்திலெல்லாம் உழைத்து கலைத்து சோர்ந்து பொய் இருக்கும் மக்களை அந்த சோர்வில் இருந்து கொஞ்சம் குஷிபடுத்த கூத்தாடிகள் என்று ஒரு குழு இருப்பார்கள் ... அவர்கள் தினமும் ஒவ்வொரு தெருவில் சென்று அந்த மக்களை குஷிபடுத்தி விட்டு மக்கள் தரும் உணவை உண்டு நாடோடிகள் போல வாழ்ந்து கொண்டு இருந்தவர்கள் ... அந்த நாடோடிகள் வழி வந்த எச்சமே இன்றைய நடிகர்கள் கூட்டம்.. ஆனால் இன்று நம் நாட்டையே ஒரு ஆட்டு மந்தைகூட்டமாய் மாற்றும் ஒரு சக்தி இவர்கள் கையில்... சினிமா என்பது ஒரு பொழுதுபோக்கு நிகழ்ச்சி அவ்வளவே ... ஆனால் இன்று பொழுதுபோக்கு என்பதை விட அதை ஒரு சூதட்டமாய் மாறி போக செய்ததில் இந்த நடிகர்களின் பங்கு ரொம்ப பெரியது ... அவர்கள் அந்த சூதாட்டத்தில் ஜெய்க்க பல இளைங்கர்களின் வாழ்கையை பணயம் வைத்து கொண்டு இருக்கிறார்கள் ... இன்று ஒரு நடிகனின் கட் அவுட்டுக்கு பால் ஊற்றி கொண்டு இருக்கும் ஒரு ரசிகன் கண்டிப்பாய் கணினி துறையில் பல லட்சங்களை சம்பாதித்து கொண்டு பொழுதுபோகாமல் தன அபிமான நடிகனின் படத்திற்கு முதல் நாள் சென்று தன மனதை ரிலாக்ஸ் செய்து கொள்ள வந்தவன் இல்லை ... ஒன்று அவன் ஒரு கலூரி மாணவனாக இருக்க வேண்டும் இல்லை அன்றாடம் உழைத்தால்தான் சாப்பாடு என்ற நிலையில் இருக்கும் ஒரு ஏழை குடும்பத்தை சேர்ந்தவனாகத்தான் இருக்க வேண்டும் ... தான் கோடி கோடியாய் சம்பாதிக்க வேண்டும் என்பதற்காய் நடிகன் திரையில் வீசும் வலைகள் எல்லாம் இந்த ஏமாந்த சோணகிரி மீன்களை நோக்கிதானே... இந்த தூண்டில் போடும் வேலையை முதன் முதலில் ஆரம்பித்தது எம்.ஜி.ஆர்தான்... அவர் நன்றாக குளு குளு அறையில் படுத்து கொண்டு தன படங்களில் வியர்வை சிந்தி உழைக்கும் உழைப்பாளர் வர்க்கத்திற்கு தூண்டில் போடுவார் ... அவர் படங்களில் பெரும்பாலும் கதாநாயகன் கஷ்டப்பட்டு உழைக்கும் பாட்டாளியாகவும் வில்லன் அவன் உழைப்பை சுரண்டும் முதலாளியாகவுமே இருப்பான்... ஆனால் நிஜத்தில் இவர்தான் சினிமா என்னும் பேரில் உழைப்பாளர்களை ஏமாற்றி அவர்களை மூளை சலவை செய்து பணம் சம்பாதித்த முதலாளி ... ஆனால் இவருக்கு கிடைத்த பேரோ பாட்டாளி மக்களின் தலைவன் அவர்களின் அமோக ஆதரவுடன் அரசியலிலும் இறங்கி வெற்றி பெற்று கோடிகளை குவித்தார் ... தமிழ் நாட்டில் மட்டுமே இப்படி எல்லாம் நடக்கும்... அடுத்து வந்த நடிகர்களும் அந்த வழியிலேயே சென்றார்கள்... அவர்களின் இலக்கு தனக்கு பின்னே ஆட்டுமந்தைகளை போல ஒரு கூட்டம் வேண்டும் ... தான் என்ன செய்தாலும் அவர்கள் அதை ரசிக்க வேண்டும் ... அவர்களை வைத்து நான் கோடி கோடியாக பணம் சம்பாதிக்க வேண்டும்... அவ்வளவுதான் எந்த நடிகனும் தான் இவ்வளவு சொகுசாக வாழ்வதற்கு காரணமான ரசிகனுக்கு இதுவரை எதுவும் செய்ததில்லை ... படம் வெளிவரும் நேரத்தில் மட்டுமே ரசிகர்கள் அவர்களுக்கு கடவுள் ... தனக்கு தேவை என்றால் அவர்களை பயன்படுத்திக்கொள்ள தயங்க மாட்டார்கள் ... தன சுயநலத்திற்காக தன எதிரியிடம் சண்டை இட செய்து பின்னர் வேறு சுயநல காரனத்திர்க்காய் ரசிகனை கழட்டி விட்டு அதே எதிரியின் காலில் விழும் நடிகர்கள்தான் இங்கே அதிகம்.. ஆனால் அதன்பின்னரும் அந்த ரசிகன் அவர் பின்னால் இருப்பான் அந்த அளவுக்கு மூளை சலவை செய்யும் சக்தி சினிமா என்னும் துறைக்கு உள்ளது ... அதை இவர்கள் நன்கு பயன்படுத்தி கொண்டுள்ளனர் ... சினிமாவை சினிமாவாக பார்க்கும் ரசிகர்கள் இங்கே மிகவும் குறைவு .. திரையில் வரும் பிம்பங்களை நிஜ மனிதர்களாய் நினைத்து கொள்ளும் பாமர மனம் கொண்ட ரசிகனே இங்கு அதிகம் ... தன ஆடம்பர வாழ்க்கைக்கு அவனை விலை பேசி விற்று விடுகிறார்கள் இவர்கள் ... நிஜ வாழ்கையில் ஊழலுக்கு எதிராக சண்டை இடும் ஐ.பி.எஸ் அதிகாரிகள் இங்கு இருக்கிறார்கள் .. ஆனால் அவர்களுக்கு இங்கே யாராவது ரசிகர் மன்றம் ஆரம்பித்து இருக்கிறார்களா?